Materiell til seminar i metodelære og etikk – 3.avdeling – høsten 2006 – gruppe 3 og 4
Seminarleder: Kjersti Holum Karlstrøm
1.gang – innledning/tilnæring – generell rettskildelære/grunnprinsipper og metode i privatretten

Forberedelse: Les det som er relevant fra pensum for å svare på spørsmålene. Les grundig om rettskildefaktoren lovtekst.
A) Spørsmålene diskuteres i grupper/plenum

1) hva er juridisk metode/rettskildelære?

2) Hva er en rettskilde/rettskildefaktor? Hvilke hovedinndelinger brukes i juridisk teori?
3) Hvilke grenser kan vi oppstille for hva som kan være en rettskildefaktor?

4) Hva er grunnlaget for rettskildefaktorene?

5) Hva er spesielt med lovene?

6) Er noen av rettskildefaktorene legitimert uten forankring i lov?

7) Hva er forholdet mellom en rettskildefaktor og en rettsregel?

8) Hva er et rettskildeprinsipp?
9) Hvorfor har vi rettskildeprinsipp?

10) Hvordan oppstår prinsippene og hva er grunnlaget for dem?

11) Kan man tenke seg at det er forskjeller – i så fall hvilke – mellom rettsanvendelsen til ulike rettsanvendere? For eksempel, advokater, forvaltningsjurister, dommere, forskere etc.
12) Gjør rede for rettskildeprinsippet ”krav om rettsgrunnlag”?

13) Hva er privatrett?

14) Hva kjennetegner rettskildesituasjonen i kontraktsretten?

15) Trekk opp noen utgangspunkter i privatrettet?

16) Hva er en avtale og er avtaler en rettskildefaktor?

B) Vi skal diskutere og disponere en teorioppgave. Oppgaveteksten deles ut på seminaret.
2.gang – Lovtekst og rettspraksis
Forberedelse: Les pensum som knytter seg til rettspraksis som rettskildefaktor.
A) Spørsmålene diskuteres i grupper/plenum
1) hvorfor er rettspraksis en viktig rettskilde?

2) Hva er et prejudikat?

3) Kan en lagmannsrettsdom ha prejudikatsvirkning?

4) Hva er voldgift?
B) Vi skal diskutere og disponere en teorioppgave. Oppgaveteksten deles ut på seminaret.
3.gang – forarbeider

Forberedelser: les pensum som relaterer seg til rettskilden forarbeider.
Muntlig studentpresentasjon – fremlegg samt diskusjon.
A) Vi skal diskutere og disponere en teorioppgave. Oppgaveteksten deles ut på seminaret.
4.gang – rettsprinsipper
Forberedelse: les pensum relatert til rettsprinsipper, les RT-1977-1035 og RT-1952-1217 – DOMMENE MÅ TAS MED PÅ SEMINARET!!!
Muntlig student presentasjon – fremlegg samt diskusjon.

A) Spørsmålene diskuteres i grupper/plenum

1) Hva er et rettsprinsipp?

2) Hva er forholdet mellom et prinsipp og en regel

3) Hva begrunner et rettsprinsipp?

4) Gi eksempler på noen rettsprinsipp

B) Analyse av RT-1977-1035 og RT-1952-1217. 
5. gang – generalklausuler innenfor formueretten
Forberedelse: les pensum relatert til generalklausuler – avtalelovens § 36. Les også grundig ordlyden i avtalelovens § 33 og § 36.
Muntlig studentpresentasjon – fremlegg samt diskusjon.

A) Spørsmålene diskuteres i grupper/plenum

1) hva er en generalklausul?

2) Hvilke hensyn kan anføres for og mot bruken av generalklausuler?
3) Hva medfører det egentlig i realiteten at lovgiver gir slike svært skjønnsmessige generalklausuler?

4) Hvordan kan lovgiver påvirke domstolens kompetanseutøvelse?

5) Hvilken betydning har forarbeidene ved tolkning av generalklausuler?

6) Hvilken betydning har rettspraksis ved tolkning av slike klausuler?

B) Redegjør for og sammenlign avtalelovens § 33 og § 36 struktur og virkemåte:

Eksempler på problemstillinger som kan diskuteres:
· vilkårene i de respektive bestemmelsene

· virkningene for de respektive bestemmelsene

· sammenlign ordlyden i bestemmelsene med ordlyden i andre lovbestemmelser

6.gang – Kontrakt, sedvane og kutyme som rettskildefaktor
Forberedelse: les pensum som relaterer seg til temaet.
Muntlig studentpresentasjon – fremlegg samt diskusjon.

Spørsmål diskuteres i grupper/plenum
A) Avtale:

· hva er en avtale?

· Diskuter hvilke hovedsynspunkter vi kan anføre i avtaleretten?

· Gjelder det bestemte prinsipper for avtaletolkning?
· Gjør rede for de ulike prinsippene
· Hvilket prinsipp er utgangspunktet i norsk rett?

B) Sedvane:

· hvilke kriterier er det vanlig å oppstille for å underbygge en uttalelse om at en faktisk praksis er rettslig vernet?

· Er det grunnlag for å hevde påstanden om at også en sedvane kan avgjøre rettsspørsmål, selv om praksisen ikke tilfredsstiller de temmelig strenge vilkårene som karakteriserer sedvanerett?

C) Kutyme:

· hva er en kutyme?
· Hvilken betydning har kutymer ved tolkning og utfylling av avtaler?

· Når er en kutyme bindende for avtalepartene?
7.gang – etikk og juridisk rådgivning

Forberedelse: finn avisutklipp eller noter deg en nyhetssak som omhandler en sak du vil diskutere med resten av gruppa
Muntlig studentpresentasjon – fremlegg samt diskusjon.
Vi diskuterer ulike problem i de ulike rollene som juridiske rådgivere

8.gang – domsanalyse

Forberedelse: les agurkpinnedommen Rt-2004-675 – DOMMEN MÅ MEDBRINGES PÅ SEMINARET!!!
Vi skal snakke om domsanalyse generelt og analysere agurkpinnedommen.
Muntlig studentpresentasjon – fremlegg samt diskusjon.

9.gang - domsanalyse

Forberedelse: les Bufe dommen Rt-1997-1431 – DOMMEN MÅ MEDBRINGES PÅ SEMINARET!!!
Vi analyserer Bufe dommen
10.gang – oppsummering/div.
